31978R2457
L 296/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2457/78 НА СЪВЕТА
от 16 октомври 1978 година
относно сключване на Споразумение под формата на размяна на писма между Европейската икономическа общност и Република Тунис относно определени вина с произход от Тунис и с право на наименование за произход
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че на 25 април 1976 г. беше подписано Споразумение за сътрудничество между Европейската икономическа общност и Тунис (1);
като има предвид, че подписаното на същата дата Временно споразумение (2) влезе в сила на 1 юли 1976 г. с оглед предварителното прилагане на търговските разпоредби на Споразумението за сътрудничество;
като има предвид, че следва да се одобри Споразумение под формата на размяна на писма, посочено в член 20, параграф 2 от Споразумението за сътрудничество и член 13, параграф 2 от Временното споразумение, относно прилагането на режима, предвиден в посочените членове във връзка с вината с право на наименование за произход съгласно законодателството на Тунис и освободени от мито при вноса им в Общността, в рамките на годишна тарифна квота на Общността от 50 000 хектолитра,
ПРИЕ НАСТОЯЩИЯ РЕГЛАМЕНТ:
Член 1
Споразумението под формата на размяна на писма между Европейската икономическа общност и Република Тунис относно определени вина с произход от Тунис и с право на наименование за произход се одобрява от името на Комисията.
Текстът на споразумението е приложен към настоящия регламент.
Член 2
Председателят на Съвета е упълномощен да определи лице, оправомощено да подпише Споразумението, с цел да обвърже Общността.
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 16 октомври 1978 година.